CELEX: 32011D0906(01)
Language: hu
Date: 2011-06-15 00:00:00
Title: S8. sz. határozata ( 2011. június 15. ) a szociális biztonsági rendszerek koordinálásáról szóló 883/2004/EK rendelet 33. cikkének megfelelően nyújtott protézisek, jelentős segédeszközök és más jelentős természetbeni ellátások biztosításáról  EGT-vonatkozású és az EK–Svájc-megállapodást érintő szöveg

6.9.2011   
            
            
               HU
            
            
               Az Európai Unió Hivatalos Lapja
            
            
               C 262/6
            
         S8. sz. HATÁROZATA
   (2011. június 15.)
   a szociális biztonsági rendszerek koordinálásáról szóló 883/2004/EK rendelet 33. cikkének megfelelően nyújtott protézisek, jelentős segédeszközök és más jelentős természetbeni ellátások biztosításáról
   (EGT-vonatkozású és az EK–Svájc-megállapodást érintő szöveg)
   2011/C 262/06
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikke a) pontjára, amelynek értelmében az igazgatási bizottság foglalkozik az összes igazgatási jellegű, illetve a 883/2004/EK rendelet és a 987/2009/EK rendelet rendelkezéseiből (2) eredő értelmezési kérdésekkel,
   tekintettel a 883/2004/EK rendelet 33. cikke (2) bekezdésére,
   a 883/2004/EK rendelet 71. cikke (2) bekezdésének második albekezdésében előírt feltételeknek megfelelően eljárva,
   mivel:
   
               (1)
            
            
               A 883/2004/EK rendelet 33. cikkének (1) bekezdése tartalmaz egy védzáradékot, melyet abban az időszakban kell alkalmazni, amely közvetlenül az érintett személyre vonatkozóan alkalmazandó jogszabályokban bekövetkezett változást követi.
            
         
               (2)
            
            
               Az említett cikket abban az esetben kell alkalmazni, amikor az alkalmazandó jogszabályokban bekövetkező változás miatt egy személy elveszítheti azokra az egyedi személyes szükségleteihez igazított természetbeni egészségügyi ellátásokra való jogosultságát, amelyeket részére nyújtanak, vagy amelyeket már megítéltek, de még nem nyújtanak részére.
            
         
               (3)
            
            
               Egy ilyen veszteség aránytalannak tekinthető, számításba véve az ellátás jellegét és az érintett személy egészségi állapotát,
            
         A KÖVETKEZŐKÉPPEN HATÁROZOTT:
   1. cikk
   A 883/2004/EK rendelet 33. cikkének (1) bekezdésében említett protézisek, jelentős segédeszközök vagy más jelentős természetbeni ellátások olyan ellátások,
   
               —
            
            
               amelyeket egyedi személyes szükségletekhez igazítottak, és
            
         
               —
            
            
               amelyek nyújtása folyamatban van, vagy amelyeket már megítéltek, de még nem nyújtanak, és
            
         
               —
            
            
               melyeket ilyenként határoz meg és/vagy kezel az a tagállam, amelynek jogszabályai alapján a biztosított személy biztosított volt, mielőtt egy másik tagállam jogszabályai alapján vált biztosítottá.
            
         E határozat melléklete azon ellátások nem teljes körű listáját tartalmazza, amelyek ilyennek tekintendők, amennyiben megfelelnek a fent meghatározott követelményeknek.
   2. cikk
   Ezt a határozatot az Európai Unió Hivatalos Lapjában kell kihirdetni. Ezt a határozatot kihirdetése napjától kell alkalmazni.
   
      
         
            az igazgatási bizottság elnöke
         
         Éva GELLÉRNÉ LUKÁCS
      
   
   
      (1)  HL L 166., 2004.4.30., 1. o. (helyesbítés: HL L 200., 2004.6.7., 1. o.).
   
      (2)  Az Európai Parlament és a Tanács 987/2009/EK rendelete (2009. szeptember 16.) a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról, HL L 284., 2009.10.30., 1. o.
   
      MELLÉKLET
      
         Protézisek
      
      
                  a)
               
               
                  ortopédiai protézisek;
               
            
                  b)
               
               
                  látást segítő eszközök, például műszem;
               
            
                  c)
               
               
                  műfogsorok (rögzített és kivehető).
               
            
         Jelentős segédeszközök
      
      
                  d)
               
               
                  kerekes székek, ortézisek, lábbelik, valamint más, mozgást, állást és ülést segítő eszközök;
               
            
                  e)
               
               
                  kontaktlencsék, nagyító és távcső szemüvegek;
               
            
                  f)
               
               
                  halló- és beszélőkészülékek;
               
            
                  g)
               
               
                  páraképző készülék;
               
            
                  h)
               
               
                  mesterséges szájpadlások a szájüreg mesterséges hasadékának vagy farkastoroknak az elzárására;
               
            
                  i)
               
               
                  fogszabályozó készülékek.
               
            
         Egyéb jelentős természetbeni ellátások
      
      
                  j)
               
               
                  fekvőbeteg szakellátások;
               
            
                  k)
               
               
                  kezelés gyógyüdülőben;
               
            
                  l)
               
               
                  terápiás rehabilitáció;
               
            
                  m)
               
               
                  kiegészítő diagnosztikai eszközök;
               
            
                  n)
               
               
                  a fent felsorolt ellátások költségeit részben fedező támogatás.